IIl-kaxxa li fiha l-vaċċin tal-Covid-19 L-aġenzija tal-mediċina fin-Norveġja qed tissuspetta li reazzjonijiet ħżiena għall-vaċċin ta' Pfizer u BioNTech jaf wasslu għall-imwiet ta' xi pazjenti anzjani. Il-ġurnal Ingliż The Guardian ħabbar li l-aġenzija ħarġet stqarrija lbieraħ li fiha qalet li mietu 23 persuna, li l-mewt tagħhom kienet assoċjata mal-vaċċin. Żiedet tgħid li reazzjonijiet ħżiena għall-vaċċin jaf ikkontribwew għall-qagħda severa ta' dawn il-persuni. Il-vaċċin lil dawn il-pazjenti kkawżalhom deni u anke dardir fl-ewwel jiem wara li ħaduh. Fin-Norveġja bħalissa qegħdin jaraw li jlaqqmu lill-anzjani u lil dawk li joqogħdu ġo residenzi tal-anzjani li għandhom kundizzjonijiet serji ta' saħħa. L-awtoritajiet fil-pajjiż qalu wkoll li l-provi li saru fuq il-vaċċin ma inkludewx pazjenti b'mard instabbli, u inkludew ftit pazjenti ta' aktar minn 85 sena. Il-WHO fuq il-vaċċin "Bżonn vaċċin b'doża waħda u li jingħata bla labra u siringa" – WHO Mistoqsija mill-ġurnalisti dwar l-effetti tal-vaċċin fuq dawk li ħaduh f'Malta waqt il-konferenza tagħha tal-bieraħ, is-Supretendent tas-Saħħa Prof. Charmaine Gauci qalet li jidher li qed ikollu l-istess effetti bħal kull tilqima oħra, bħall-ebusija tal-id u l-għeja. Hija kemm-il darba appellat biex in-nies ma jħallux effetti żgħar bħal dawn, li jgħaddu malajr, iżommuhom milli jieħdu l-vaċċin. Il-konferenza tal-bieraħ Filmat: 151 persuna bil-COVID-19 rikoverati fl-isptarijiet